Карън Гуудуин
Саломе

Превод от английски: Светослав Митев, 2002

chitanka.info

Искри с обещание твоето име,

съзвездие, розова пъпка,

дълбока клисура, която се втурва

през каменните векове.

Саломе; бавен погребален звън

през градове, полета разтварят

невинните си рокли,

ограбвани от вятъра.

И ти, пред своя чичо, майка,

Бог, танцуваш гола, незасрамена

като дете. Нозе люлееща широко —

сякаш упражняваш друга роля.

Лежи и те очаква наградата на чичо ти:

главата на Йоан отрязана

и влажните спагети на косата му

да галиш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.